Denne artikkelen omhandler filmen fra 1996.  For filmen fra 1948, se Hamlet (1948).

***Hamlet*** er en amerikansk-britisk dramafilm fra 1996. Den bygger på William Shakespeares tragedie *Hamlet*, og er regissert av Kenneth Branagh, som også spiller tittelrollen som prins Hamlet. Ellers har Derek Jacobi rollen som Kong Claudius, Julie Christie som Gjertrud, Kate Winslet som Ofelia, Michael Maloney som Laertes, Richard Briers som Polonius og Nicholas Farrell som Horatio. Ellers dukker også Robin Williams, Gérard Depardieu, Jack Lemmon, Billy Crystal, Rufus Sewell, Charlton Heston, Richard Attenborough, Judi Dench, John Gielgud og Ken Dodd opp i mindre roller.

Filmen er spesielt kjent for å være den første filmversjonen som ikke er forkortet; Branaghs *Hamlet* har en spilletid på litt over fire timer. Den lengste filmversjonen før Branaghs film var en britisk TV-film fra 1980, hvor Derek Jacobi hadde tittelrollen. Den varte tre og en halv time.

Handlingen er i filmen modernisert til 1900-tallet, men handlingen er fortsatt lik; hvorledes prins Hamlet (Branagh) ønsker å hevne seg på sin onkel Claudius, som har drept Hamlets far, kongen av Danmark, og deretter erobret tronen og giftet seg med Hamlets mor. Innspillingen foregikk hovedsakelig på Shepperton Studios, mens deler av filmen ble spilt inn på Blenheim Palace. *Hamlet* var også den siste store dramafilmen som ble spilt inn på 70 mm film inntil 2012, da Paul Thomas Anderson's *The Master* ble utgitt.

*Hamlet* fikk god kritikk, og ble ansett blant flere som en av de beste filmversjonene til et Shakespeare-stykke noen gang. Den gjorde det imidlertid ikke så godt kommersielt, og tjente kun 5 millioner dollar mot et budsjett på 18 millioner. Filmen ble nominert til fire Oscar-priser under utdelingen i 1997: beste scenografi (Tim Harvey), beste kostymer (Alexandra Byrne), beste originalmusikk (Patrick Doyle) og beste filmatisering (Kenneth Branagh).

Medvirkende
-----------

* Kenneth Branagh som Hamlet, prins av Danmark
* Derek Jacobi som Claudius, konge av Danmark (Hamlets onkel)
* Julie Christie som Gjertrud, drottning av Danmark (Hamlets mor)
* Richard Briers som Polonius, kammerherre
* Kate Winslet som Ofelia, Polonius datter
* Nicholas Farrell som Horatio, Hamlets venn
* Michael Maloney som Laertes, Polonius sønn
* Rufus Sewell som Fortinbras, prins av Norge
* Robin Williams som Osric, hoffmann
* Gérard Depardieu som Reynaldo
* Timothy Spall som Rosenkrants
* Reece Dinsdale som Gyllenstjerne

Referanser
----------

1. 1 2  Hamlet (1996). *Box Office Mojo*. Besøkt 15. juli 2015.

Eksterne lenker
---------------

* (en) *Hamlet* på Internet Movie Database Rediger på Wikidata

* (no) *Hamlet* hos Filmfront Rediger på Wikidata

* (sv) *Hamlet* i Svensk Filmdatabas Rediger på Wikidata

* (da) *Hamlet* i Danmark Nationale Filminstitut Rediger på Wikidata

* (en) *Hamlet* på AllMovie Rediger på Wikidata

* (fr) *Hamlet* på Allociné Rediger på Wikidata

* (nl) *Hamlet* på MovieMeter Rediger på Wikidata

* (en) *Hamlet* på Turner Classic Movies Rediger på Wikidata

* (en) *Hamlet* på American Film Institute Rediger på Wikidata

* (en) *Hamlet* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |